CELEX: 32019D0568
Language: hr
Date: 2019-04-08 00:00:00
Title: Provedbena odluka Vijeća (EU) 2019/568 od 8. travnja 2019. o imenovanju člana Jedinstvenog sanacijskog odbora

10.4.2019   
               
               
                  HR
               
               
                  Službeni list Europske unije
               
               
                  L 99/38
               
            
         PROVEDBENA ODLUKA VIJEĆA (EU) 2019/568
         od 8. travnja 2019.
         o imenovanju člana Jedinstvenog sanacijskog odbora
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 806/2014 Europskog parlamenta i Vijeća od 15. srpnja 2014. o utvrđivanju jedinstvenih pravila i jedinstvenog postupka za sanaciju kreditnih institucija i određenih investicijskih društava u okviru jedinstvenog sanacijskog mehanizma i jedinstvenog fonda za sanaciju te o izmjeni Uredbe (EU) br. 1093/2010 (1), a posebno njezin članak 56. stavak 6.,
         uzimajući u obzir prijedlog Europske komisije,
         budući da:
         
                     (1)
                  
                  
                     Komisija je 5. prosinca 2018., nakon saslušanja Jedinstvenog sanacijskog odbora („Odbor”) u okviru plenarne sjednice, donijela popis kandidata iz užeg izbora za dužnost člana Odbora i dostavila ga Europskom parlamentu.
                  
               
                     (2)
                  
                  
                     Vijeće je istog datuma obaviješteno o popisu kandidata iz užeg izbora.
                  
               
                     (3)
                  
                  
                     U skladu s člankom 56. stavkom 5. Uredbe (EU) br. 806/2014, mandat stalnih članova Odbora traje pet godina.
                  
               
                     (4)
                  
                  
                     Komisija je 30. siječnja 2019. donijela prijedlog o imenovanju g. Sebastiana LAVIOLE članom Odbora te ga je podnijela Europskom parlamentu na odobrenje.
                  
               
                     (5)
                  
                  
                     Europski parlament odobrio je taj prijedlog 14. ožujka 2019.,
                  
               DONIJELO JE OVU ODLUKU:
         
            Članak 1.
            G. Sebastiano LAVIOLA imenuje se stalnim članom Jedinstvenog sanacijskog odbora na mandat od pet godina od 1. svibnja 2019.
         
         
            Članak 2.
            Ova Odluka stupa na snagu na dan objave u Službenom listu Europske unije.
         
         
            Sastavljeno u Luxembourgu 8. travnja 2019.
            
               
                  Za Vijeće
               
               
                  Predsjednica
               
               F. MOGHERINI
            
         
         
            (1)  SL L 225, 30.7.2014., str. 1.